Forslag til RÅDETS FORORDNING om ændring af forordning (EF) nr. 1017/94 om omstilling fra markafgrøder til ekstensiv husdyrproduktion på jorder i Portugal

(forelagt af Kommissionen)

BEGRUNDELSE

Ved Rådets forordning (EF) nr. 1017/94 blev Portugal bemyndiget til over en periode på otte år, der slutter den 31. december 2002, i visse regioner af landet at gennemføre et program for omstilling af højst 200 000 ha fra markafgrøder til ekstensiv husdyrproduktion.

På grund af forsinkelser i den faktiske gennemførelse af omstillingsprogrammet som følge af nødvendigheden af at tilpasse den oprindelige ordning ved vedtagelsen af Rådets forordning (EF) nr. 1461/95 ser det ud til, at mange potentielt støtteberettigede arealer endnu ikke er omstillet.

Ifølge oplysninger fra Portugal er nemlig kun 46 000 ha blevet omstillet i de seks første år, hvor ordningen løber, og med den nuværende omstillingsrytme anslås det, at 64 000 ha i alt kan være omstillet den 31. december 2002 i stedet for de 200 000 ha, der er fastsat i forordning (EF) nr. 1017/94.

For bedre at nå målet for ordningen foreslås det at bemyndige Portugal til at fortsætte omstillingsprogrammet i yderligere tre år.

2001/0233 (CNS)

Forslag til RÅDETS FORORDNING om ændring af forordning (EF) nr. 1017/94 om omstilling fra markafgrøder til ekstensiv husdyrproduktion på jorder i Portugal

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C ... af ..., s... .

under henvisning til udtalelse fra Europa-Parlamentet [2], og

[2] EFT C ... af ..., s... .

ud fra følgende betragtninger:

(1) På grund af forsinkelser i den faktiske gennemførelse af omstillingsprogrammet som fastsat i Rådets forordning (EF) nr. 1017/94 [3] er et stort antal arealer, der potentielt er støtteberettigede ifølge ordningen, endnu ikke er omstillet. Ifølge oplysninger fra medlemsstaten er nemlig nu kun 46 000 ha blevet omstillet og med den nuværende omstillingsrytme anslås det, at 64 000 ha i alt kan være omstillet den 31. december 2002, hvor ordningen udløber, i stedet for de 200 000 ha, der er fastsat i nævnte forordnings artikel 1. For bedre at nå målet for ordningen bør Portugal bemyndiges til at fortsætte omstillingsprogrammet i en periode på yderligere tre år.

[3] EFT L 112 af 3.5.1994, s. 2. Forordningen er ændret ved forordning (EF) nr. 1461/95 (EFT L 144 af 28.6.1995, s. 4).

(2) Da omstillingsprogrammet er tidsbegrænset, er det fastsat i forordning (EF) nr. 1017/94, at den specifikke reserve samt de endnu ikke tildelte præmierettigheder bortfalder ved programmets afslutning. Det bør derfor fastsættes, at den specifikke reserve og de endnu ikke tildelte præmierettigheder bortfalder ved udgangen af den periode. der er forlænget med tre år -

UDSTEDT FØLGENDE FORORDNING:

Artikel 1

I forordning (EF) nr. 1017/94 foretages følgende ændringer :

1. Artikel 1 affattes således:

"Artikel 1

Portugal bemyndiges til over en periode på elleve år at gennemføre et program for omstilling af højst 200 000 ha fra markafgrøder til ekstensiv husdyrproduktion i de i bilaget anførte regioner."

2. Artikel 7 affattes således:

"Artikel 7

Ved udgangen af det ellevte år efter denne forordnings ikrafttræden bortfalder utildelte præmierettigheder og den specifikke reserve."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den,

På Rådets vegne

Formand

>TABELPOSITION>